જાપાનની ફાઈનાન્સિયલ સર્વિસીઝ પ્રોવાઈડર નોમુરાએ કહ્યું છે કે આગામી વર્ષે યોજાનારી લોકસભાની ચૂંટણી અને રાજકીય અનિશ્ચિતતાની બજારના સેન્ટિમેન્ટ પર અસર થશે. તેને કારણે બજારમાં નજીકના સમયમાં વેલ્યુએશન સીમિત રહેશે. નોમુરાએ આ સાથે નિફ્ટીનો ડિસેમ્બર મહિનાનો ટારગેટ ૧૧,૩૮૦ આપ્યો છે. નોમુરાએ તેના રિપોર્ટમાં કહ્યું છે કે ‘નિફ્ટી માટે અમારો ડિસેમ્બરનો ટારગેટ ૧૬ના ફોરવર્ડ મલ્ટિપલ મુજબ ૧૧,૩૮૦ છે.' સેક્ટરની દૃષ્ટિએ તે ફાઈનાન્શિયલ્સ, ઓટો, ઓઈલ અને ગેસ, ઈન્ફ્રાસ્ટ્રક્ચર-કન્સ્ટ્રક્શન, અને હેલ્થકેર સેક્ટરમાં બુલીશ છે. ફાઈનાન્શિયલ્સમાં તે ખાસ કરીને રિટેલ ખાનગી બેન્કો અને વીમા કંપનીઓમાં બુલીશ છે.